**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ ΠΡΩΤ : 19448**

 **Λιβαδειά 13/10/2021**

**ΑΠΟΣΠΑΣΜΑ**

Από το πρακτικό της αριθμ.2021-19ης Τακτικής ΜΕΙΚΤΗΣ Συνεδρίασης –

του Δημοτικού Συμβουλίου Λεβαδέων

Αριθμός απόφασης  **88**

**ΘΕΜΑ: Ματαίωση της διαδικασίας διενέργειας της εμποροπανήγυρης έτους 2021**

Στη Λιβαδειά σήμερα την 11η Οκτωβρίου 2021, ημέρα Δευτέρα και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **μεικτή ΣΥΝΕΔΡΙΑΣΗ (δια ζώσης , στην αίθουσα συνεδριάσεων του Δημοτικού Συμβουλίου στο Παλαιό Δημαρχείο** – **Πλ. Εθνικής Αντίστασης και ταυτόχρονα με τηλεδιάσκεψη)**  κατ΄εφαρμογήν:

**α)** των διατάξεων του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**

**β)** των διατάξεων της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3, και ύστερα από την από **18989/7-10-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε και απεστάλη ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Καράλης Χρήστος  |
|  |  Μητάς Αλέξανδρος | 2 | Γαλανός Κων/νος  |
|  | Τσεσμετζής Εμμανουήλ | 3 | Πούλος Ευάγγελος |
|  | Δήμου Ιωάννης  | 4 | Παπαϊωάννου Λουκάς  |
|  | Αποστόλου Ιωάννης | 5 | Κοτσικώνας Επαμεινώνδας  |
|  | Σάκκος Μάριος  | 6 | Μπαρμπέρης Νικόλαος |
|  | Νταντούμη Ιωάννα  | 7 | Πλιακοστάμος Κων/νος |
|  | Καράβα Χρυσοβαλάντου Βασιλική (Βάλια)  | 8  | Χέβα Αθανασία (Νάνσυ |
|  | Μερτζάνης Κων/νος  | 9  | Σπυρόπουλος Δημοσθένης |
|  |  Γιαννακόπουλος Βρασίδας  |   |  |
|  | Σαγιάννης Μιχαήλ  |   |   |
|  | Πούλου Γιώτα |  | Οι οποίοι δεν παρευρέθησαν αν και κλήθηκαν νόμιμα |
|  | Καπλάνης Κων/νος  |   |  |
|  | Τόλιας Δημήτριος  |  |  |
|  | Τζουβάρας Νικόλαος |  |  |
|  | Φορτώσης Αθανάσιος |  |  |
|  | Αρκουμάνης Πέτρος |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |   |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Καραμάνης Δημήτριος ( Απών στο 2ο-8ο ΘΗΔ) |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |
|  |  |  |  |
|  |  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Ο Πρόεδρος κήρυξε την έναρξη της συνεδρίασης .

Το λόγο ζήτησε ο κ. Δήμαρχος ο οποίος είπε ότι ζητά την απόσυρση και μη συζήτηση του 1ου , 2ου , 3ου, 4ου , και 7ου θέματος της ημερήσιας διάταξης που έχουν σχέση με την πραγματοποίηση της εμποροπανηγύρεως στην πόλη μας. Πρότεινε την ματαίωση της διεξαγωγής της εμποροπανήγυρης λόγω της πανδημίας και για λόγους προστασίας των δημοτών, αλλά και των επισκεπτών της πόλης. Πέραν των υγειονομικών λόγων, τίθεται και θέμα για το αν μπορούμε οικονομικά να σηκώσουμε το εγχείρημα αυτό, μιας και οι συμμετέχοντες θα είναι οι μισοί περίπου από άλλες χρονιές , τα έσοδα όπως αντιλαμβάνεστε λιγότερα, ενώ τα έξοδα πολλά και κατά την άποψή μου υπάρχει και αυτό το ρίσκο. Τέλος δήλωσε ότι για όλους η εμποροπανήγυρη είναι ένα γεγονός που περιμένουμε κάθε χρόνο, αλλά είναι προτιμότερο να αναβληθεί για φέτος .

Στη συνέχεια ο Πρόεδρος του Δημοτικού Συμβουλίου ζήτησε από τα μέλη του Δημοτικού Συμβουλίου να τοποθετηθούν σχετικά.

* Λαμβάνοντας το λόγοη επικεφαλής της δημοτικής παράταξης « Δυναμική Αυτοδιοικητική Συνεργασία» δημοτική σύμβουλος κα.Πούλου Γιώτα είπε ότι η παράταξή της, δεν θα έμπαινε εμπόδιο στην υλοποίηση ενός παραδοσιακού θεσμού, όπως αυτό της εμποροπανήγυρης που αποφέρει και έσοδα στο Δήμο και γίνεται προς συντήρηση των εθίμων που είναι και η ιστορία του τόπου μας. Την ευθύνη τήρησης όμως των υγειονομικών κανόνων τους έχει η Δημοτική Αρχή. Είναι ρίσκο η πραγματοποίησή της , όπως ήταν ρίσκο και η λειτουργία της κατασκήνωσης , όπου έγιναν έξοδα και τελικά λόγω κρουσμάτων λειτούργησε μόνο τη μια από τις τρεις κατασκηνωτικές περιόδους .Όμως τα έξοδα έγιναν ο προϋπολογισμός του Δήμου επιβαρύνθηκε. Στη σκέψη ότι συμπολίτες μας μπορεί να νοσήσουν, είμαστε σύμφωνοι με την ματαίωση της εμποροπανήγυρης καθώς και με την απόσυρση των θεμάτων που είχαν ενταχθεί προς συζήτηση στην ημερήσια διάταξη.
* Λαμβάνοντας το λόγ*ο ο* επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Αρκουμάνης Πέτρος είπε ότι η κυβέρνηση ανοίγει τα πάντα και εφόσον τηρηθούν τα προβλεπόμενα υγειονομικά πρωτόκολλα θα μπορούσε να γίνει το παζάρι. Εξέφρασε την άποψη ότι ο Δήμαρχος δέχθηκε πιέσεις από τον εμπορικό κόσμο της πόλης και οδηγήθηκε στην πρόταση που κατέθεσε. Το παζάρι είναι θεσμός που κάθε χρόνο ο φτωχός κόσμος της πόλης και όχι μόνο περιμένει να γίνει όπως επίσης και πολλοί επαγγελματίες ξενοδόχοι, καταστήματα υγειονομικού ενδιαφέροντος κ.λ.π Τέλος δήλωσε ότι η παράταξή του διαχρονικά θα στηρίζει την πραγματοποίηση του ετήσιου παζαριού στην πόλη μας.
* Ακολούθως το λόγο έλαβε ο επικεφαλής της δημοτικής παράταξης « Αλλάζουμε σελίδα » δημοτικός σύμβουλος κ.Καραμάνης Δημήτριος ο οποίος δήλωσε ότι συμφωνεί με την εισήγηση του Δημάρχου . Κατά την άποψή του τέτοιου είδους εκδηλώσεις που λειτουργούν ανεξέλεγκτα σε δημόσιους χώρους που είναι δύσκολο να ελεγχθούν δεν πρέπει να γίνονται και δη λίγο πριν τον χειμώνα που επιβαρύνεται η υγειονομική εικόνα και δεν υπάρχει ασφάλεια για την πραγματοποίησή τους.
* Απαντώντας ο κ. Δήμαρχος είπε ότι είναι γεγονός ότι υπάρχει ήπια έξαρση της πανδημίας βάσει των τελευταίων στοιχείων στην πόλη μας. Πέραν των άλλων που ανέφερα στην εισήγησή μου υπάρχει ο φόβος στο παρά πέντε και ενώ έχουν γίνει όλα όσα προβλέπονται για την πραγματοποίηση της εμποροπανήγυρης , έχουμε προβεί δηλαδή σε έξοδα κατασκευής παραγκών κ.λ.π έξοδα , με απόφαση της κυβέρνησης επιβληθεί στην περιοχή μας λόγω αυξημένων κρουσμάτων lockdown και έτσι να απαγορευτεί η πραγματοποίησή της. Είναι μεγάλο το ρίσκο και σε ότι αφορά την πανδημία αλλά και σε ότι αφορά τα έξοδα και καλό είναι να μη το πάρουμε.

 Κατόπιν ο Πρόεδρος κάλεσε τα μέλη του Δημοτικού Συμβουλίου να αποφασίσουν σχετικά

* Ο επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Αρκουμάνης Πέτρος δήλωσε ότι η παράταξή του θα ψηφίσει ΛΕΥΚΟ .

 Το Δημοτικό Συμβούλιο αφού άκουσε τα ανωτέρω και έλαβε υπόψη του :

* τις διατάξεις του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**
* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* - Την παρ. 2 της Εγκυκλίου ΥΠ.ΕΣ 93/2019 ( ΑΔΑ : ΩΓ88465ΧΘ7-ΘΙΡ) σύμφωνα με την οποία : “.Αν κάποιο μέλος του συμβουλίου ή της επιτροπής αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται στον σχηματισμό της απαιτούμενης πλειοψηφίας καθώς δεν προσμετράται ούτε στις θετικές ούτε στις αρνητικές ψήφους.”
* Την εισήγηση του Δημάρχου
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ OMOΦΩΝΑ**

 Ματαιώνειτην διεξαγωγή της ετήσιας εμποροπανήγυρης για τους λόγους που αναφέρονται στο εισηγητικό μέρος της παρούσης.

Αποσύρει την συζήτηση και λήψη απόφασης του 1ου , 2ου , 3ου, 4ου , και 7ου θέματος της ημερήσιας διάταξης που έχουν σχέση με την πραγματοποίηση της εμποροπανηγύρεως στην πόλη μας, λόγω ματαίωσής της.

 Λευκό ψήφισαν οι δημοτικοί σύμβουλοι κ.κ1) Αρκουμάνης Πέτρος. 2) Μπράλιος Νικόλαος 3)Γερονικολού Λαμπρινή 4 )Τσιφής Δημήτριος 5) Αλεξίου Λουκάς.

. **Η απόφαση πήρε τον αριθμό 88**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Τσεσμετζής Εμμανουήλ |  Λιβαδειά αυθημερόν  |
| 2 |  | Δήμου Ιωάννης  |  Ο Δήμαρχος Λεβαδέων |
| 3 |  | Αποστόλου Ιωάννης |  |
| 4 |  | Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Νταντούμη Ιωάννα  |   |
| 6 |  | Καράβα Χρυσοβαλάντου Βασιλική (Βάλια)  |  |
| 7 |  | Μερτζάνης Κων/νος  |  |
| 8 |  |  Γιαννακόπουλος Βρασίδας  |  |
| 9 |  | Σαγιάννης Μιχαήλ  |  |
| 10 |  | Τσεσμετζής Εμμανουήλ |  |
| 11 |  | Πούλου Γιώτα  |  |
| 12 |  | Πούλος Ευάγγελος |  |
| 13 |  |  Τζουβάρας Νικόλαος  |  |
| 14 |  | Καράλης Χρήστος  |  |
| 15 |  | Κοτσικώνας Επαμεινώνδας |  |
| 16 |  | Αρκουμάνης Πέτρος   |  |
| 17 |  | Μπράλιος Νικόλαος |  |
| 18 |  | Γερονικολού Λαμπρινή |  |
| 19 |  | Τσιφής Δημήτριος |  |
| 20 |  |  Καραμάνης Δημήτριος |  |
| 21 |  | Πλιακοστάμος Κων/νος |  |
| 22 |  | Κατής Χαράλαμπος  |  |
|   |  |   |  |
|   |  |   |  |
|   |  |    |  |
|  |  |   |  |
|  |  |   |   |